รัฐบาลเตือนประชาชนอย่าหลงเชื่อกลลวงมิจฉาชีพ แนะตั้งสติ รู้เท่าทันกลโกงทุกรูปแบบ
นางสาวรัชดา ธนาดิเรก รองโฆษกประจำสำนักนายกรัฐมนตรี ย้ำเตือนประชาชนระวังถูกมิจฉาชีพหลอกให้โอนเงิน ทำธุรกรรมการเงินออนไลน์ หรือให้เปิดเผยข้อมูลส่วนตัวในรูปแบบต่างๆ ถึงแม้ทุกภาคส่วนจะพยายามแจ้งเตือนให้ประชาชนรับทราบกลโกงของมิจฉาชีพมาอย่างต่อเนื่อง แต่มิจฉาชีพได้เปลี่ยนรูปแบบกลโกงตลอดเวลา ขอให้ประชาชนตั้งสติ อย่าหลงเชื่อ เพื่อจะได้ไม่ตกเป็นเหยื่อของมิจฉาชีพศูนย์คุ้มครองผู้ใช้บริการการเงิน ธนาคารแห่งประเทศไทย รวบรวมข้ออ้างที่มิจฉาชีพมักใช้จะหลอกเหยื่อคือ บัญชีเงินฝากถูกอายัด/หนี้บัตรเครดิต บัญชีเงินฝากพัวพันกับการค้ายาเสพติด หรือการฟอกเงิน เงินคืนภาษี โชคดีได้รับเงินรางวัล ข้อมูลส่วนตัวหาย โอนเงินผิดอย่างไรก็ตาม หากถูกหลอกลวง ขอให้เก็บหลักฐานการโอนเงิน หรือเอกสารที่เกี่ยวข้องเพื่อระงับการโอนเงิน พร้อมแจ้งความกับตำรวจและลงบันทึกประจำวัน แจ้งกรมสอบสวนคดีพิเศษ หรือสายด่วน บช.สอท. 1441